ประมวลภาพ ผอ.กอล์ฟ ปล้นทอง ตั้งแต่ถูกจับจากลพบุรี ถึงกองปราบ 
13 วันที่รอคอย ประมวลภาพ ผอ.กอล์ฟ หรือ ประสิทธิชัย เขาแก้ว โจรปล้นทอง ตั้งแต่ถูกจับกุมจากลพบุรี ถึงกองปราบ 1 วันเต็มๆ ที่ค้นหาหลักฐานจากเหตุการณ์คนร้ายปล้นร้านทองออโรร่า ภายในห้างสรรพสินค้าโรบินสัน จ.ลพบุรี พร้อมทั้งกราดยิงประชาชนและพนักงานในร้าน ทำให้มีผู้เสียชีวิต 3 คน และมีผู้ได้รับบาดเจ็บสาหัส 4 คน ได้ทองคำรูปพรรณ น้ำหนัก 26 บาท 2 สลึง มูลค่าประมาณ 5 แสนบาทเศษ ก่อนจะหลบหนีไปอย่างลอยนวล ตั้งแต่คืนวันที่ 9 ม.ค.63 ที่ผ่านมาเมื่อช่วงเช้าวันที่ 22 ม.ค. 63 ที่ผ่านมา พล.ต.อ.จักรทิพย์ ชัยจินดา ผบ.ตร.พร้อมคณะได้เดินทางด้วยเฮลิคอปเตอร์ของกองบินตำรวจ มาที่สนาม มทบ.13 อย่างเร่งด่วน เพื่อร่วมประชุมกับตำรวจทีมสืบสวน ก่อนยื่นขออนุมัติศาลจังหวัดลพบุรี เพื่อออกหมายจับนายประสิทธิชัย เขาแก้วหรือ ผอ.กอล์ฟ อายุ 38 ปี ข้าราชการครู และผู้อำนวยการโรงเรียนวัดโพธิ์ชัย จังหวัดสิงห์บุรีโดยตลอดทั้งวัน มีการนำตัวนายประสิทธิชัย ไปทำแผนประกอบคำรับสารภาพ พร้อมทั้งไปหาจุดซ่อนทอง ซึ่งเจ้าตัวได้หลอกเจ้าหน้าที่ตำรวจว่า ได้นำทองคำที่ได้จากการปล้นไปทิ้งที่กลางสะพานข้ามแม่น้ำเจ้าพระยา ใกล้วัดสังฆราชาวาส ต.บางพุทรา อ.เมืองสิงห์บุรี ซึ่งทีมนักประดาน้ำได้ทำการค้นหานานกว่า 7 ชั่วโมง ก็ต้องยุติลงหลัง ครูปอยภรรยาของ ผอ.กอล์ฟ ได้รับสารภาพว่า เอาทองไปซุกซ่อนไว้ในบริเวณหลังคาโรงรถบ้านนายประสิทธิชัยล่าสุด เมื่อเวลาประมาณ 04.20 น. วันที่ 23 ม.ค. 63 เจ้าหน้าที่ชุดปฏิบัติการ กก.สนับสนุน บก.ป. หรือ ชุดปฏิบัติการพิเศษ หนุมาน กองปราบ นำตัว นายประสิทธิชัย หรือ ผอ.กอล์ฟ มาถึงกองบังคับการปราบปรามแล้ว หลังควบคุมตัวนั่งรถตู้ออกมาจากสถานีตำรวจท่องเที่ยว 2 จังหวัดลพบุรี เมื่อช่วงกลางดึกที่ผ่านมาโดย พล.ต.อ.จักรทิพย์ ชัยจินดา ผบ.ตร.พร้อมคณะ จะเป็นผู้แถลงข่าวถึงผลการเข้าจับกุมนาย ประสิทธิชัย เขาแก้ว ที่สำนักงานตำรวจแห่งชาติ ในวันที่ 23 ม.ค.63 เวลา 10.30 น.(ถ่ายทอดสด) ผบ.ตร. แถลงสด ประสิทธิชัย เขาแก้ว โจรปล้นทอง ฟังชัดๆ ทำไมถึงก่อเหตุเบื้องต้นมีรายงานว่า นายประสิทธิชัย ให้การรับสารภาพ โดยรับว่าสาเหตุที่ลงมือก่อเหตุนั้นเพราะตนเองรู้สึก เบื่อกับชีวิต ต้องการหาความท้าทาย ตื่นเต้น ชีวิตจะได้มีสีสัน นอกจากนี้ ยังรู้ตัวดีว่าหลังก่อเหตุจะถูกตำรวจตามจับกุมตัวได้อยู่แล้วหากมีความคืบหน้าจะรายงานให้ทราบต่อไป
13 วันที่รอคอย ประมวลภาพ ผอ.กอล์ฟ หรือ ประสิทธิชัย เขาแก้ว โจรปล้นทอง ตั้งแต่ถูกจับกุมจากลพบุรี ถึงกองปราบ 1 วันเต็มๆ ที่ค้นหาหลักฐาน 
โจรปล้นทอง,ปล้นร้านทองลพบุรี,ปล้นร้านทอง,ผอ. กอล์ฟ,ครูปอย,ประสิทธิชัย เขาแก้ว,ข่าวทั่วไป